George Michael

pisi|George Michael (2006)
George Michael (kodanikunimega Georgios Kyriacos Panayiotou (kreeka: Γεώργιος Κυριάκος Παναγιώτου, Geórgios Kyriákos Panagiótou); 25. juuni 1963 East Finchley, Põhja-London – 25. detsember 2016 Goring, Oxfordshire) oli inglise laulja ja helilooja. Enne soolokarjääri tegutses koos Andrew Ridgeleyga ansamblis Wham!. 

Tema isa Kyriacos Panayiotou kolis Küproselt Inglismaale 1950. aastatel ja võttis nimeks Jack Panos. Michaeli ema Lesley Angold oli inglise tantsija, kelle ema oli juut.

Oxfordshire'i koroneri Darren Salteri sõnul suri Michael 25. detsembril 2016 nõrgenenud südame ja kahjustunud maksa tõttu. Michael on maetud Põhja-Londoni Highgate'i kalmistule.

2004. aastal ütles Michael: „Wham!-i päevil magasin ma üsna palju naistega, aga ma ei tundnud kunagi, et see võiks suhteks areneda, sest teadsin, et emotsionaalselt olen gei. Ma ei tahtnud neile pühenduda, aga nad tõmbasid mind. Siis hakkas mul häbi, et võin neid kasutada. Otsustasin, et pean selle lõpetama, mida ma tegingi, kui hakkasin muretsema AIDSi pärast, mis oli Suurbritannias levima hakkamas. Kuigi mul oli alati olnud turvaseks , ei tahtnud ma naisega magada ilma talle ütlemata, et olen biseksuaalne. Tundsin, et see oleks vastutustundetu. Põhimõtteliselt ei tahtnud ma pidada seda ebamugavat vestlust, mis võis hetke rikkuda, nii et ma lõpetasin nendega magamise.“ Samas intervjuus lisas ta: „Kui ma poleks Kennyga [tema tollane poiss-sõber] koos olnud, seksiksin ma naistega, selles pole kahtlustki.“ Ta ütles, et uskus, et tema seksuaalsuse kujunemine oli "kasvatuslik asi tänu isa puudumisele, kes oli alati tööga hõivatud. See tähendas, et olin oma emaga erakordselt lähedane", kuigi ta märkis, et "on kindlasti neid, kellel on eelsoodumus olla gei, kusjuures keskkond pole oluline".  2007. aastal ütles Michael, et varjas oma seksuaalsust, kuna kartis, millist mõju see tema emale avaldada võib.  Kaks aastat hiljem lisas ta: "Minu depressioon Wham! lõpus oli tingitud sellest, et hakkasin aru saama, et olen gei, mitte biseksuaalne." 

Diskograafia
 Dueti Wham! liikmena 
"Fantastic" (1983)
"Make It Big" (1984)
"Music from the Edge of Heaven" (1986)

 Sooloalbumid 
"Faith" (1987)
"Listen Without Prejudice Vol. 1" (1990)
"Five Live" (EP) (1993)
"Older" (1996)
"Songs from the Last Century" (1999)
"Patience" (2004)
"Symphonica" (2014)

Viited

 Välislingid 

 Koduleht
 Blogi

Kategooria:Inglismaa lauljad
Kategooria:Küprose inimesed
Kategooria:Laulukirjutajad
Kategooria:Sündinud 1963
Kategooria:Surnud 2016